ਪਾਕਿਸਤਾਨ ਚੋਣਾਂ: ਤਖ਼ਤ ਅਤੇ ਤਖ਼ਤੇ ਵੱਲ ਜਾਂਦੇ ਰਾਹ-ਨਵੀਂ ਸਵੇਰ ਦੇ ਦਾਅਵੇ\nਕੋਈ ਰਸਮੀ ਐਲਾਨ ਨਾ ਹੋਣ ਦੀ ਹਾਲਤ ਵਿੱਚ ਕਿਸੇ ਅੰਕੜੇ ਦਾ ਦਾਅਵਾ ਕੋਈ ਨਹੀਂ ਕਰ ਸਕਦਾ ਪਰ ਇਨ੍ਹਾਂ ਅਖ਼ਬਾਰਾਂ ਵਿੱਚੋਂ ਵੋਟਾਂ ਦੀ ਗਿਣਤੀ ਦੇ ਨਾਲ-ਨਾਲ ਕੁਝ ਹੱਦ ਤੱਕ ਮਾਹੌਲ ਅਤੇ ਮੁਲਕ ਦੀ ਨਬਜ਼ ਦਾ ਵੀ ਪਤਾ ਲੱਗਦਾ ਹੈ। ਇਨ੍ਹਾਂ ਅਖ਼ਬਾਰਾਂ ਦੀਆਂ ਸੰਪਾਦਕੀਆਂ ਦਾ ਘੇਰਾ ਚੋਣ ਨਤੀਜਿਆਂ ਦੀਆਂ ਕਿਆਸਰਾਈਆਂ, ਚੋਣ ਧਾਂਦਲੀਆਂ ਅਤੇ ਜਮਹੂਰੀਅਤ ਨੂੰ ਦਰਪੇਸ਼ ਸੁਆਲਾਂ ਦੁਆਲੇ ਹੈ। 

ਇਹ ਵੀ ਪੜ੍ਹੋ:

ਪਾਕਿਸਤਾਨ ਦੇ ਅੰਗੇਰਜ਼ੀ ਅਖ਼ਬਾਰ 'ਦ ਨੇਸ਼ਨ' ਦੀ ਸੰਪਾਦਕੀ ਦਾ ਸਿਰਲੇਖ ਹੈ ਕਿ ਜਿੱਤ ਨਜ਼ਰ ਆ ਰਹੀ ਹੈ (Victory in Sight)। ਅੰਕੜੇ ਦਰਸਾ ਕੇ ਇਹ ਸੰਪਾਦਕੀ ਖ਼ਦਸ਼ਾ ਜ਼ਾਹਿਰ ਕਰਦੀ ਹੈ ਕਿ ਪਾਕਿਸਤਾਨ ਤਹਿਰੀਕ-ਏ-ਇਨਸਾਫ਼ ਦੀ ਜਿੱਤ ਸਰਕਾਰ ਬਣਾਉਣ ਲਈ ਨਾਕਾਫ਼ੀ ਹੋ ਸਕਦੀ ਹੈ। 

ਇਸ ਸੰਪਾਦਕੀ ਵਿੱਚ ਸਾਫ਼ ਲਿਖਿਆ ਹੈ ਕਿ ਮੌਜੂਦਾ ਹਾਲਾਤ ਮੁਤਾਬਕ ਪਾਕਿਸਤਾਨੀ ਅਰਥਚਾਰੇ ਅਤੇ ਕੌਮਾਂਤਰੀ ਪੱਧਰ ਉੱਤੇ ਰੁਪਏ ਨੂੰ ਸੰਭਾਲਣ ਲਈ ਮਜ਼ਬੂਤ ਸਰਕਾਰ ਦਰਕਾਰ ਹੈ ਜੋ ਚੋਣ ਨਤੀਜਿਆਂ ਤੋਂ ਨਜ਼ਰ ਨਹੀਂ ਆਉਂਦੀ। 

'ਦ ਨੇਸ਼ਨ' ਨੂੰ ਆਸ ਹੈ ਕਿ ਛੋਟੀਆਂ ਪਾਰਟੀਆਂ ਅਤੇ ਆਜ਼ਾਦ ਉਮੀਦਵਾਰਾਂ ਦੀ ਮਦਦ ਨਾਲ ਪਾਕਿਸਤਾਨ ਤਹਰੀਕ-ਏ-ਇਨਸਾਫ਼ ਸਰਕਾਰ ਬਣਾਉਣ ਦੀ ਹਾਲਤ ਵਿੱਚ ਆ ਸਕਦੀ ਹੈ। 

ਇਸ ਸੰਪਾਦਕੀ ਨੂੰ ਸਰਕਾਰ ਬਣਾਉਣ ਨਾਲੋਂ ਕਿੰਗਮੇਕਰ ਦੀ ਭੂਮਿਕਾ ਜ਼ਿਆਦਾ ਦਿਲਚਸਪ ਜਾਪਦੀ ਹੈ। 

ਆਖ਼ਰ ਵਿੱਚ ਇਹ ਸੰਪਾਦਕੀ ਸਿਰਫ਼ ਆਸ ਕਰਦੀ ਹੈ ਕਿ ਸਿਆਸੀ ਪਾਰਟੀਆਂ ਦੀਆਂ ਇੱਕ-ਦੂਜੇ ਬਾਬਤ ਇੰਤਹਾਵਾਦੀ ਸੋਚ ਅਤੇ ਫ਼ੌਜ ਅਤੇ ਨਿਆਂ ਪ੍ਰਣਾਲੀ ਦੀ ਦਖ਼ਲਅੰਦਾਜ਼ੀ ਵਾਲੇ ਮਾਹੌਲ ਵਿੱਚ ਜਮਹੂਰੀ ਕਦਰਾਂ-ਕੀਮਤਾਂ ਬਚ ਜਾਣਗੀਆਂ।

25 ਜੁਲਾਈ: ਲਾਹੌਰ ਵਿੱਚ ਵੋਟ ਹੱਕ ਦਾ ਇਸਤੇਮਾਲ ਕਰਨ ਪਹੁੰਚੀਆਂ ਔਰਤਾਂ

'ਡੇਲੀ ਟਾਈਮਜ਼' ਦੀ ਸੰਪਾਦਕੀ ਨੇ 'ਨਵੀਂ ਸ਼ੁਰੂਆਤ' (A new beginning?) ਸਿਰਲੇਖ ਦਿੱਤਾ ਹੈ ਅਤੇ ਪਾਕਿਸਤਾਨ ਤਹਰੀਕ-ਏ-ਇਨਸਾਫ਼ ਦੀ ਜਿੱਤ ਦਾ ਐਲਾਨ ਕਰਦਿਆਂ ਲਿਖਿਆ ਹੈ ਕਿ ਚੋਣ ਕਮਿਸ਼ਨ ਦਾ ਐਲਾਨ ਹੋਣਾ ਬਾਕੀ ਹੈ। 

ਦੂਜੇ ਫਿਕਰੇ ਵਿੱਚ ਸੰਪਾਦਕੀ ਸੁਆਲ ਕਰਦੀ ਹੈ, "ਇਸ ਮੋੜ ਤੋਂ ਅੱਗੇ ਰਾਹ ਕਿੱਥੇ ਜਾਂਦਾ ਹੈ?" ਇਸ ਤੋਂ ਬਾਅਦ ਸਾਰਾ ਸੰਪਾਦਕੀ ਚੋਣ ਅਮਲ ਉੱਤੇ ਹੋ ਰਹੇ ਸੁਆਲਾਂ ਉੱਤੇ ਹੈ।

 ਪਾਕਿਸਤਾਨ ਤਹਰੀਕ-ਏ-ਇਨਸਾਫ਼ ਤੋਂ ਬਿਨਾਂ ਸਾਰੀਆਂ ਸਿਆਸੀ ਧਿਰਾਂ ਨੇ ਚੋਣ ਅਮਲ ਉੱਤੇ ਸੁਆਲ ਕੀਤੇ ਹਨ ਅਤੇ ਚੋਣ ਨਤੀਜਿਆਂ ਨੂੰ ਰੱਦ ਕੀਤਾ ਹੈ। ਸੁਆਲ ਕਰਨ ਵਾਲੀਆਂ ਧਿਰਾਂ ਵਿੱਚ ਪਾਕਿਸਤਾਨ ਮੁਸਲਿਮ ਲੀਗ (ਨਵਾਜ਼), ਪਾਕਿਸਤਾਨ ਪੀਪਲਜ਼ ਪਾਰਟੀ, ਮੁਤਾਹਿਦਾ-ਮਜਲਿਸ-ਏ-ਅਮਾਲ ਅਤੇ ਤਹਿਰੀਕ-ਏ-ਲਾਬਾਬੀਅਕ ਸ਼ਾਮਿਲ ਹਨ।

ਪਾਕਿਸਤਾਨ ਤਹਰੀਕ-ਏ-ਇਨਸਾਫ਼ ਤੋਂ ਬਿਨਾਂ ਸਾਰੀਆਂ ਸਿਆਸੀ ਧਿਰਾਂ ਨੇ ਚੋਣ ਅਮਲ ਉੱਤੇ ਸੁਆਲ ਕੀਤੇ ਹਨ

ਇਸ ਸੰਪਾਦਕੀ ਦਾ ਦਾਅਵਾ ਹੈ ਕਿ 'ਚੋਣ ਧਾਂਦਲੀਆਂ ਦਾ ਇਲਜ਼ਾਮ ਪਹਿਲੀ ਵਾਰ ਨਹੀਂ ਲੱਗਿਆ ਪਰ ਇਹ ਪਹਿਲੀ ਵਾਰ ਹੋਇਆ ਹੈ ਕਿ ਸਾਰੀਆਂ ਧਿਰਾਂ ਨੇ ਇਸ ਸ਼ਿਕਾਇਤ ਬਾਬਤ ਇੱਕਸੁਰ ਹਨ।' 

ਇਸ ਸੰਪਾਦਕੀ ਦਾ ਆਖ਼ਰੀ ਹਿੱਸਾ ਅਹਿਮ ਸੁਆਲ ਕਰਦਾ ਹੈ—'ਕੀ ਅਸੀਂ ਕਿਸੇ ਨਵੀਂ ਸਰਕਾਰ ਦੇ ਜਮਹੂਰੀ ਦੌਰ ਵੱਲ ਜਾ ਰਹੇ...\n\ntl;dr:
ਚੋਣ ਕਮਿਸ਼ਨ ਦੇ ਐਲਾਨ ਤੋਂ ਪਹਿਲਾਂ ਪਾਕਿਸਤਾਨ ਦੇ ਅਖ਼ਬਾਰਾਂ ਨੂੰ ਚੋਣਾਂ ਦਾ ਰੁਝਾਨ ਸਾਫ਼ ਜਾਪਦਾ ਹੈ ਕਿ ਇਮਰਾਨ ਖ਼ਾਨ ਦੀ ਧਿਰ ਅੱਗੇ ਹੈ। ਪਾਕਿਸਤਾਨ ਤਹਰੀਕ-ਏ-ਇਨਸਾਫ਼ ਦੂਜੀਆਂ ਧਿਰਾਂ ਤੋਂ ਬਹੁਤ ਅੱਗੇ ਜਾਪਦੀ ਹੈ ਪਰ ਇਹ ਆਪਣੇ ਦਮ ਉੱਤੇ ਸਰਕਾਰ ਬਣਾਉਣ ਦੀ ਹਾਲਤ ਵਿੱਚ ਪਹੁੰਚਦੀ ਨਹੀਂ ਜਾਪਦੀ।